Billie Joe Armstrong
Billie Joe Armstrong (rođen 17. februara 1972) američki je muzičar, pjevač, gitarist i glavni tekstopisac rok-grupe Green Day koju je 1987. osnovao sa Mikeom Dirntom. Također je gitarist i pjevač pank-rok grupe Pinhead Gunpowder i sporednih projekta Green Daya; Foxboro Hot Tubs, The Network, The Longshot i The Coverups. Kritičari Armstronga smatraju jednim od najvećih pank-rok gitarista svih vremena. Armstrong se počeo zanimati za muziku u mladosti, snimivši svoju prvu pjesmu kad je imao pet godina. U osnovnoj školi upoznao je Dirnta s kojim se je odmah povezao zbog zajedničkog interesa za muziku i s 14 godina osnovao grupu Sweet Children. Grupa se kasnije preimenovala u Green Day. Godine 1997, nakon izdavanja albuma Nimrod, osnovao je Adeline Records kako bi pomogao drugim grupama kao što su The Frustrators, AFI i Dillinger Four. Izdavačka kuća je prestala s radom u augustu 2017.